கேள்வி: கோவலன் பொட்டல் பற்றி தகவல் சொல்.
பதில்: கோவலன் பொட்டல் எனும் இடம் மதுரை பழங்காநத்தம் பகுதியில் மாடக்குளம் கிராமத்தில் அமைந்துள்ளது. இங்கு தமிழ்நாடு அரசு தொல்லியல் துறையினர் 1980ம் ஆண்டில் அகழ்வாய்வு நடத்தியது. அகழ்வாராய்ச்சியில் முதுமக்கள் தாழி, சுமார் 2000 ஆண்டுகளுக்கு மேல் பழமையான மனித எலும்புக்கூடுகள், சங்க காலம் செப்புக்காசுகள் ஆகியவை கண்டெடுக்கப்பட்டன. தமிழ்நாட்டில் உள்ள பாதுகாக்கப்பட்ட நினைவுச்சின்னங்களில் கோவலன் பொட்டலும் ஒன்றாகும்.[https://www.vikatan.com/spiritual/news/landmarks-of-madurai-the-history-and-significance-of-kovalan-pottal மதுரை, மூதூர் மாநகரத்தின் கதை 9 | கோவலன் பொட்டல்!]
கேள்வி: கோவலன் பொட்டல் - பெயர்க் காரணம் பற்றி தகவல் சொல்.
பதில்: சிலப்பதிகாரம் வரும் கண்ணகி கணவன் கோவலன் மீது, பாண்டிய மன்னனின் பட்டத்தரசி கோப்பெருந்தேவியின் கால் சிலம்பினை திருடியதாக வீண் பழி சுமத்தப்பட்டதை தீர விசாரணை செய்யாத ஆரியப்படை கடந்த நெடுஞ்செழியன், கோவலனின் தலையை வெட்ட ஆணையிட்டான். மதுரை பழங்காநத்தம் பகுதியில் அமைந்த பொட்டலில் கோவலனின் தலை வெட்டப்பட்டதால், பிற்காலத்தில் அவ்விடம் கோவலன் பொட்டல் என்றாயிற்று என்று கூறப்படுகிறது..